Public procurement notice: Contract Notice
Published: 2021-11-15
Buyer: Nemzeti Média- és Hírközlési Hatóság
Country: HU
Contract type: Supplies
Procedure: Open procedure
CPV classification: 38552000 | 72000000
Submission deadline: 2021-12-13
Award criteria: Lowest price

Technical requirements: Az NMHH által üzemeltetett Rohde & Schwarz SwissQual AG gyártmányú mobilszolgáltatás mérő rendszer fejlesztése adásvételi szerződés keretében, terméktámogatás nyújtása 2022.12.31-ig vállalkozási szerződés keretében, valamint egyedi megrendelés alapján további tevékenységek elvégzése legfeljebb 1300 mérnökóra vagy a keretösszeg erejéig vállalkozási keretszerződés keretében.
- Ne igényeljen külső tápegységet a működéshez: a mérőeszköz vezérlő egység legyen képes tápfeszültséggel ellátni;
- Legyen képes a különböző rádiós technológiákon (2G, 3G, 4G,5G) Layer3 szintű dekódolásra legalább a jelenleg Magyarországon használt technológiák tekintetében;
- Legyen kompatibilis és összeépíthető a mérőrendszerben már meglévő és a most beszerzésre kerülő mérőeszközökkel;
- Legyen alkalmas a mérőeszközök mellett, illetve azokkal egyidejűleg a kalibrált mérővevőt vezérelni, adatait feldolgozni;
- Rendelkezzen legalább egy heti folyamatos, napi 12 órás mérés adatainak tárolására alkalmas tárhellyel;
- Az általa előállított mérési eredmények legyenek kompatibilisek a meglévő központi adatfeldolgozó és kiértékelő alkalmazással;
- Legyen képes legalább a hazai publikus mobilhálózatokban használt frekvenciasávokon, a szolgáltatók által alkalmazott legfrissebb 3GPP szabványoknak megfelelően működni
- Legyen képes az elérhető rádiós technológiákon legalább adatátviteli sebesség, hálózati válaszidő, több szálas adatátviteli sebesség paraméterek mérésére
- Biztosítson a QualiPoc mérőeszközök számára termikus stabilitást a környezeti hőmérséklettől függetlenül
A fenti eszközöknek minden tekintetben illeszkedniük kell a meglévő Rohde & Schwarz SwissQual AG gyártmányú mobilszolgáltatás mérő rendszer hardver és szoftver komponenseihez (leírását lásd a műszaki leírás 5. pontjában (Bevezetés cím alatt).
Ajánlatkérő csak új (nem használt, bemutató darabként sem üzemeltetett) eszközöket (termékeket) fogad el.
A teljesítés (az eszközök leszállításának) határideje: szerződés aláírásától számított 60. nap azzal, hogy Ajánlatkérő előteljesítést elfogad.
Nyertes ajánlattevőnek jótállást kell biztosítania a leszállított termékekre az üzembe helyezés időpontjától számított legalább 12 hónapos időtartamra.

Eligibility requirements: Az eljárásban nem lehet ajánlattevő, alvállalkozó, és nem vehet részt az alkalmasság igazolásában az olyan gazdasági szereplő, akivel szemben a Kbt. 62. § (1) bekezdés a)-f) és h)-o) pontjaiban, illetőleg (2) bekezdés a)-b) pontjaiban foglalt kizáró okok bármelyike fennáll. Az eljárásból kizárásra kerül az az ajánlattevő, aki a Kbt. 62. § (1) bekezdés a)-f) és h)-o) pontjaiban, illetőleg (2) bekezdés a)-b) pontjaiban szereplő kizáró okok valamelyike hatálya alá tartozik vagy a részéről a kizáró ok az eljárás során következett be [Kbt. 74. § (1)]. A Kbt. 62. § (1) bekezdés b) és f) pontjában említett kizáró okok kivételével bármely egyéb kizáró ok fennállása ellenére - beleértve azon eseteket, amikor a törvényben meghatározott kötelességszegés vagy jogsértés az ajánlatkérő mérlegelése alapján vezet kizáráshoz - az ajánlattevő, alvállalkozó vagy alkalmasság igazolásában részt vevő gazdasági szereplő nem kerül kizárásra a közbeszerzési eljárásból, amennyiben a Közbeszerzési Hatóság a 188. § (4) bekezdése szerinti véglegessé vált határozata, vagy annak megtámadására irányuló közigazgatási per esetén a bíróság 188. § (5) bekezdése szerinti jogerős határozata kimondta, hogy az érintett gazdasági szereplő az ajánlat benyújtását megelőzően olyan intézkedéseket hozott, amelyek a kizáró ok fennállásának ellenére kellőképpen igazolják a megbízhatóságát [Kbt. 64. §]. Igazolási mód: Ajánlattevőnek a 321/2015. (X. 30.) Korm. rendelet 1. § (1) szerint, a Korm. rendelet II. Fejezetében (2-4. §) foglaltaknak megfelelően az egységes európai közbeszerzési dokumentum (EEKD) benyújtásával kell előzetesen igazolnia, hogy nem tartozik a Kbt. 62. § (1) bekezdés a)-f) és h)-o) pontjaiban, illetőleg (2) bekezdés a)-b) pontjaiban foglalt kizáró okok hatálya alá. A 424/2017. (XII. 19.) Korm. rendelet szerint az EEKD-t az Elektronikus Közbeszerzési Rendszerben (EKR) elérhető elektronikus űrlapon kell kitölteni. Az EKR-ben elektronikus űrlap benyújtásával teendő nyilatkozatot a közös ajánlattevők képviseletében az ajánlatot benyújtó gazdasági szereplő teszi meg. Az alkalmasság igazolásában részt vevő szervezet a 321/2015. (X. 30.) Korm. rendelet 3. § (3) szerint, a közös ajánlattevők a Korm. rendelet 3. § (5) szerint kötelesek az EEKD-t benyújtani. Az értékelési szempontra figyelemmel legkedvezőbbnek tekinthető ajánlattevőnek és adott esetben további ajánlattevő(k)nek az eljárás eredményéről szóló döntés meghozatalát megelőzően, az ajánlatkérő felhívása alapján a 321/2015. (X. 30.) Korm. rendelet 1. § (2) bekezdésének megfelelően, a Korm. rendelet III. Fejezetében (8., 10. és 12-16. §) foglaltaknak megfelelően kell részletesen igazolnia/igazolniuk, hogy nem tartozik/tartoznak az eljárásban előírt kizáró okok hatálya alá. Ajánlatkérő alkalmazza a Kbt. 69. § (4) bekezdésében foglaltakat. A 321/2015. (X. 30.) Korm. rendelet III. Fejezetében meghatározott igazolási módok a Korm. rendelet V. Fejezetnek megfelelőn kiválthatók, ha az érintett gazdasági szereplő minősített ajánlattevői jegyzéken való szerepléssel bizonyítja, hogy megfelel a közbeszerzési eljárásban előírt követelményeknek. Nem Magyarországon letelepedett gazdasági szereplők esetén az Ajánlatkérő az igazolások hitelességét a 321/2015. (X. 30.) Korm. rendelet VI. Fejezetnek megfelelően ellenőrzi. Az ajánlatban az EKR-ben elérhető elektronikus űrlap igénybevételével be kell nyújtani az ajánlattevő arra vonatkozó nyilatkozatát, hogy nem vesz igénybe a szerződés teljesítéséhez a Kbt. 62. § (1)-(2) bekezdései szerinti kizáró okok hatálya alá eső alvállalkozót [Kbt. 67. § (4)]. Ajánlatkérő előírja a 321/2015. (X.30.) Korm. rendelet 1-7. § alkalmazását. A kizáró okokra vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós [321/2015. (X. 30.) Korm. rendelet 1. § (7)].